ຕອນເຊົ້າວັນທີ 14 ພະຈິກນີ້,ທ່ານຫຼີເຄີ້ສຽງ ນາຍົກລັດຖະມົນຕີຈີນໄດ້ເຂົ້າຮ່ວມກອງປະຊຸມຜູ້ນຳອາຊຽນ-ຈີນ,ຍີ່ປຸ່ນ,ສເກົາຫຼີຫຼືອາຊຽນບວກ 3ຄັ້ງທີ 20 ຢູ່ສູນປະຊຸມສາກົນນະຄອນຫຼວງມະນີລາປະເທດຟີລິບປິນໂດຍທ່ານໂຣດຣີໂກ ດູເຕີເຕ ປະທານາທິບໍດີຟີລິບປິນເປັນປະທານແລະຜູ້ນຳ 10 ປະເທດສະມາຊິກອາຊຽນພ້ອມດ້ວຍທ່ານຊິນໂຈ ອາເບະ ນາຍົກລັດຖະມົນຕີຍີ່ປຸ່ນແລະທ່ານມູນເຈອິນ ປະທານາທິບໍດີສ ເກົາຫຼີເຂົ້າຮ່ວມ.
ໂອກາດປະກອບຄຳເຫັນໃນກອງປະຊຸມດັ່ງກ່າວ, ທ່ານຫຼີເຄີສຽງຊີ້ໃຫ້ເຫັນວ່າ: ການສ້າງປະຊາຄົມເສດຖະກິດອາຊີຕາເວັນອອກເປັນເປົ້າໝາຍຍຸດທະສາດການຮ່ວມມືອາຊຽນບວກ 3 ເຊິ່ງສອດຄ່ອງກັບຜົນປະໂຫຍດຍາວນານແລະພື້ນຖານຂອງ ປະຊາຊົນໃນພາກພື້ນ. ຈີນມີຈຸດຢືນວ່າ ການສ້າງປະຊາຄົມເສດຖະກິດອາຊີຕາເວັນອອກຄວນຍຶດໝັ້ນຈຸດປະສົງໜຶ່ງ ຄືສົ່ງເສີມການເຊື່ອມໂຍງເຂົ້າເປັນໜຶ່ງດຽວຂອງເສດຖະກິດພາກພື້ນ, ບັນລຸການພັດທະນາແບບເຊື່ອມໂຍງແລະພັດທະນາຮ່ວມກັນ; ຍຶດໝັ້ນ ສອງຫຼັກການ ຄື ຍຶດໝັ້ນຖານະໃຈກາງຂອງອາຊຽນ, ຍຶດໝັ້ນ “ຮູບການອາຊຽນ”ທີ່ຫາລືເປັນເອກະພາບກັນ,ເປີດປະຕູແລະກວມລວມ, ພິຈາລະນາເຖິງ ບັນດາຝ່າຍ; ຊຸກຍູ້ “ການຮ່ວມມືໃນ 3 ລະດັບ” ຄືຖືເອົາການຮ່ວມມືອາຊຽນບວກ 3 ເປັນຊ່ອງທາງຫຼັກ, ຖືເອົາການຮ່ວມມືອາຊຽນບວກ 1 ຄືອາຊຽນ-ຈີນ, ອາຊຽນ-ຍີ່ປຸ່ນແລະອາຊຽນ-ສເກົາຫຼີ ເປັນພື້ນຖານ, ຖືເອົາການຮ່ວມມືໃນອະນຸພາກພື້ນຕ່າງໆເປັນຕົ້ນ ຈີນ-ຍີ່ປຸ່ນ-ສ ເກົາຫຼີ, ແມ່ນ້ຳລ້ານຊ້າງ-ແມ່ນ້ຳຂອງ, ເຂດເຕີບໂຕພາກຕາເວັນອອກອາຊຽນແລະອື່ນໆເປັນສຳຮອງທີ່ເປັນປະໂຫຍດເພື່ອເຮັດໃຫ້ການສ້າງປະຊາຄົມເສດຖະກິດອາຊີຕາເວັນອອກເດີນຕາມເສັ້ນທາງປອດໃສ,ໝັ້ນທ່ຽງແລະຍືນຍົງຢ່າງສະເໝີຕົ້ນສະເໝີປາຍ. ຈາກນີ້, ທ່ານຫຼີເຄີ້ສຽງຈິ່ງໄດ້ສະເໜີ 6 ຂໍ້ຄື: